জানা গিয়েছে, গত শনিবার ৩৪ নম্বর জাতীয় সড়কের ওপর রাস্তা পার হতে গিয়ে দুর্ঘটনার কবলে পড়েন বছর বত্রিশের ওই যুবক। লরির চাকায় পিষে যায় দুটি পা। আশঙ্কাজনক অবস্থায় নিয়ে আসা হয় কলকাতার SSKM হাসপাতালে। ডাক্তাররা জানিয়েছিলেন দুটি পা কেটে বাদ দিতে হবে। সেই পর্যন্তই। তারপর আর রোগীর কোনও চিকিত্‍সা হয়নি বলেই অভিযোগ পরিবারের। বেড না পাওয়ায় টানা ছদিন ধরে হাসপাতালের মেঝেতেই পড়েছিলেন বিরজু গঙ্গাপুত্র। শেষপর্যন্ত রবিবার রাতে তাঁর মৃত্যু হয়।